[pic] | KOMISIJA EVROPSKIH SKUPNOSTI |

Bruselj, 1.6.2005

COM(2005) 248 končni

2002/0061 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES, o spremembah Evropskega parlamenta k skupnemu stališču Sveta glede predloga za

DIREKTIVO EVROPSKEGA PARLAMENTA IN SVETA O PRIZNAVANJU POKLICNIH KVALIFIKACIJ

KI SPREMINJA PREDLOG KOMISIJE v skladu s členom 250(2) Pogodbe ES

MNENJE KOMISIJE v skladu s točko (c) tretjega pododstavka člena 251(2) Pogodbe ES, o spremembah Evropskega parlamenta k skupnemu stališču Sveta glede predloga za

DIREKTIVO EVROPSKEGA PARLAMENTA IN SVETA O PRIZNAVANJU POKLICNIH KVALIFIKACIJ (Besedilo velja za EGP)

1. Uvod

Točka (c) tretjega pododstavka člena 251(2) Pogodbe ES določa, da Komisija da mnenje o spremembah, ki jih predlaga Evropski parlament ob drugi obravnavi. Mnenje Komisije o 34 spremembah, ki jih je predlagal Parlament, sledi v nadaljevanju.

2. Ozadje

Predlog je bil Evropskemu parlamentu in Svetu posredovan (dokument COM(2002) 119 končni. – 2002/0061 (COD)): | 7. marca 2002. |

Evropski ekonomsko-socialni odbor je mnenje predložil: | 18. septembra 2002. |

Parlament je mnenje (prva obravnava) predložil: | 11. februarja 2004. |

Spremenjeni predlog je bil posredovan: | 20. aprila 2004. |

Skupno stališče je bilo sprejelo: | 21. decembra 2004. |

Datum mnenja Evropskega parlamenta ob drugi obravnavi: | 11. maj 2005. |

3. NAMEN PREDLOGA

Namen tega predloga za direktivo je:

- Združiti petnajst obstoječih direktiv s področja priznavanja poklicnih kvalifikacij.

- Prispevati k prožnosti trgov delovne sile, zlasti z omogočanjem začasnega in priložnostnega zagotavljanja storitev.

- Poenostavitev obstoječih pravil v zvezi s priznavanjem poklicnih kvalifikacij in upravljanjem sistema priznavanja.

- Izboljšati obveščanje in svetovanje za državljane.

4. Mnenje Komisije o spremembah Evropskega parlamenta

Parlament je ob svoji drugi obravnavi sprejel 34 sprememb skupnega stališča Sveta. Te spremembe izboljšujejo nekatere vidike besedila in ne vplivajo na vsebino ali načela skupnega stališča in predloga Komisije. Po medinstitucionalnih stikih je bil mogoč okvirni dogovor o končnem besedilu in zato Komisija sprejema vseh 34 sprememb .

Te spremembe so naslednje:

- Sprememba 2

Ta sprememba opozarja, da država članica v primeru splošnega interesa lahko uporabi svoja poklicna pravila v okviru splošnega sistema.

- Spremembe 5, 27, 28, 29, 54 in 55

Te spremembe ohranjajo avtomatično priznanje za medicinske specializacije, ki so skupne dvema ali več državam članicam, kar ustreza obstoječi zakonodaji, in omejujejo uvedbo avtomatičnega priznanja za nove medicinske specializacije na tiste, ki so skupne vsaj 2/5 držav članic.

- Spremembe 7, 52 in 53

Te spremembe se nanašajo na vključenost predstavnikov poklicnih organizacij v upravljanje sistemov priznavanja, zlasti z njihovim posvetovanjem v okviru dela obora, ki ga vzpostavlja Direktiva, na tej podlagi pa Komisija za odbor pripravi utemeljena poročila. Poleg tega se pojavi sestava odbora.

- Spremembi 10 in 39

Ti spremembi uvajata opredelitev „svobodnih poklicev“ in navajata, da se Direktiva uporablja tudi zanje.

- Sprememba 12

Ta sprememba uvaja opredelitev „pristojnega organa“, ki vključuje javne organe in tudi organizacije, ki delujejo na osnovi prenesenih pooblastil (tj. poklicne zbornice).

- Sprememba 13

Ta sprememba pojasnjuje, da se naslov II Direktive uporablja „zgolj“ za začasno zagotavljanje storitev.

- Sprememba 26

Ta sprememba pojasnjuje, da imajo poklicna združenja „ali organizacije“ pravico predlagati skupne platforme.

- Sprememba 31

Ta sprememba v angleški različici Direktive pojasnjuje, da „morajo“ migranti za opravljanje poklica ustrezno obvladati jezik.

- Sprememba 33

Ta sprememba v uvodni izjavi pojasnjuje, da se na Direktivo ni mogoče sklicevati za namen „kupovanja kvalifikacij“ (tj. da matična država članica prizna samo odločbo o priznanju druge države članice).

- Spremembe 34, 35, 43, 44, 45, 46, 47, 48, 50 in 51

Te spremembe uradno uvajajo pet kvalifikacijskih ravni za delovanje splošnega sistema, ne da bi spreminjale materialne pravice migrantov glede na obstoječo zakonodajo, izvirni predlog Komisije ali skupno stališče Sveta. Dodajajo tudi nekaj prilagoditev v zvezi z opredelitvijo teh ravni.

- Sprememba 36

Ta sprememba se v uvodni izjavi nanaša na oceno Komisije o primernosti uvedbe nadaljnjih usklajenih zahtev po usposabljanju za dodatne poklice, zlasti na osnovi utemeljenih zahtev s strani poklicnih organizacij.

- Sprememba 37

Ta sprememba se v uvodni izjavi nanaša na možnost, da poklicna združenja na evropski ravni uvedejo poklicne izkaznice, ki lahko vsebujejo zlasti informacije o strokovnjakovih kvalifikacijah in njegovem stalnem prebivališču.

- Sprememba 38

Ta sprememba se na splošno sklicuje na člena 39§4 in 45 Pogodbe ES, s posebnim poudarkom na notarjih.

- Spremembe 40, 41 in 42

S temi spremembami se prilagodi režim za začasno zagotavljanje storitev (1) s podrobno opredelitvijo poklicnih pravil, ki jih mora uporabiti država članica gostiteljica, (2) s pojasnitvijo, da naj potrdilo o stalnem prebivališču omeni tudi, da se strokovnjaku ne prepoveduje opravljanje poklica in (3) z vključitvijo možnosti, da država članica gostiteljica za poklice v varnostnem sektorju lahko zahteva dokazilo o nekaznovanosti.

- Sprememba 49

Sprememba pojasnjuje, da je treba kvalifikacijo strokovnjaka, ki koristi od pridobljenih pravic v njegovi matični državi članici – po zvišanju nacionalnih kvalifikacijskih standardov – zaradi priznavanja izenačiti z novo kvalifikacijo.

5. SKLEPNA UGOTOVITEV

V skladu s členom 250(2) Pogodbe ES Komisija spremeni svoj predlog, kot je navedeno zgoraj.